Ken jy Gideon Hanekom, wel hy staan bekend as GIAN GROEN | Radio 94.7 FM
Dié CD is nie net ‘n viering van ‘n vriend se lewe nie; dis ook ‘n viering van ‘n volle sirkel wat bereik is deur weer met medemusikante van die eertydse Spinnekop saam te werk.
Die onmiskenbare kitaarklanke van Guy Feldman (Gys Hoendervleis) vat Gian Groen sonder twyfel terug na sy “roots”. Die musikale mentorskap van Gian se jarelange vriend en baskitaarspeler, Alex Power, dra by tot die klankrykheid. Die nuutste toevoeging tot Gian se band is Simon Sloane op dromme, terwyl die klawers steeds deur die virtuoos, John Mitchell, getokkel word.
Die opnames, onder leiding van die vervaardiger en regisseur Alex Power, het oor ‘n jaar gestrek. Verskeie genooide kunstenaars werk hierop mee: Anton Goosen, Herman Kleinhans, Maria Rademann-Viviers en Pietman Geldenhuys (Peter Mitchell) word op ‘n aantal van die snitte gehoor.
Die album word gekenmerk aan uiteenlopende genres: rock, pop, folk en blues, met ‘n kontemporêre alternatiewe poetsing. Die akoestiese aanslag komplementeer die puik lirieke, onopgesmukte vertolking en die nostalgiese stemming van die album.
Loer hier onder na een van sy musiekvideo’s:- Gian Groen – Suikerbossie Sunset
« Andries en Wiaan, oftewel DZL, se passie in musiekvideo vasgevang
Juanita Du Plessis tree op in East London »